Temeljem članka 15. Zakona o javnoj nabavi („Narodne novine“ 120/2016 i 114/2022) i članka 58. Statuta Osnovne škole Mate Lovraka, Županja, Školski odbor na sjednici 30. prosinca 2022. godine, donio je

PRAVILNIK

O IZMJENAMA I DOPUNAMA PRAVILNIKA O PROVEDBI POSTUPKA JEDNOSTAVNE NABAVE

Članak 1.

U Pravilniku o provedbi postupka jednostavne nabave („Službeni vjesnik“ Grada Županja br. 5/2017), u članku 1. stavku 1. riječi: „200.000,00 kuna“ zamjenjuju se riječima: 26.540,00 eura„, a riječi: „500.000,00 kuna“ zamjenjuju se riječima: „ 66.360,00 eura“.

Članak 2.

U članku 4. stavku 1. riječi: „20.000,00 kn“ zamjenjuju se riječima 2.650,00 eura.

U stavku 2. riječi: „20.000,00 kuna“ zamjenjuju se riječima 2.650,00 eura.

Članak 3.

U članku 5. stavku 1. riječi „ veće od 20.000,00 kn, a manje od 70.000,00 kn“ zamjenjuju se riječima: „veće od 2.650,00 eura, a manje od 9.290,00 eura“.

U stavku 2. riječi: „veće od 20.000,00 kuna, a manje od 70.000,00“ zamjenjuju se riječima: „veće od 2.650,00 eura, a manje od 9.290,00 eura“.

Članak 4.

U članku 6. stavku 1. riječi: „veće od 70.000,00 kuna, a manje od 200.000,00 kuna za robe i usluge, odnosno 500.000,00 kuna za radove“ zamjenjuju se riječima: „ veće od 9.290,00 eura, a manje od 26.540,00 eura za robe i usluge, odnosno 66.360,00 eura za radove“.

U stavku 3. riječi: „veće od 70.000,00 kuna, a manje od 200.000,00 kuna za robe i usluge, odnosno 500.000,00 kuna za radove“ zamjenjuju se riječima: „ veće od 9.290,00 eura, a manje od 26.540,00 eura za robe i usluge, odnosno 66.360,00 eura za radove“.

U stavku 4. riječi: „70.000,00 kuna“ zamjenjuju se riječima: „9.290,00 eura“.

Članak 5.

U članku 13. stavku 1. riječi: „ 20.000,00 kuna“ zamjenjuju se riječima: „ 2.650,00 eura“.

Članak 6.

Postupci nabave pokrenuti do stupanja na snagu ovog Pravilnika, dovršit će se prema odredbama pravilnika koji je bio na snazi u trenutku pokretanja postupka.

Članak 7.

Ovaj Pravilnik će se objaviti na internetskoj stranici Osnovne škole Mate Lovraka, Županja, a stupa na snagu na dan uvođenja eura kao službene valute u Republici Hrvatskoj.

KLASA: 406-03-01/2022-04

URBROJ: 2196-58-01/2022-01

U Županji, 30. prosinca 2022. godine

Predsjednica Školskog odbora: Ravnatelj:

 Josipa Vincetić Marijan Oršolić